I 2013 overtog Sporvejsmuseet motorvognen SEG 13 fra [[Strausberger Eisenbahn]] ved Berlin. Den er oprindeligt bygget til brug i Berlin i 1913, rekonstrueret i 1968 og ombygget til arbejdsvogn i 1980. Strausberger Eisenbahn overtog den i 1993 men uden at male vognen om, der også stadig fremstod med Berlin-nummeret 727 040.<ref>''Jul, nytår og ny sporvogn'' af Svend Christensen. BYtrafik 1/2013, s. 6-8.</ref> Ved overtagelsen var det meningen, at den skulle bruges til reservedele for RSAG 797. Desuden gjorde afvigende hjulprofil fra Strausberger Eisenbahn, at den ikke umiddelbart kunne køre på museet. I 2021 blev der imidlertid foretaget en hjemmelavet hjulafdrejning, så vognen alligevel blev køreklar.<ref>''Sporvejsmuseet er åbent - men hvor er gæsterne?'' af Svend Christensen. BYtrafik 4/2021, s. 4-5.</ref>
Bygninger,_konstruktioner_og_anlæg